बिना पैसे दिए कराएं रेलवे टिकट की बुकिंग
पेटीएम पेमेंट गेटवे यूजर्स अब अपने प्लेटफॉर्म पर पेटीएम पोस्टपेड के लॉन्च के साथ आईआरसीटीसी टिकट सर्विस पर 'Book Now, Pay Later' का लाभ उठा सकते हैं। पेटीएम पोस्टपेड यूजर्स को बाद में पेमेंट का भुगतान करने के विकल्प के साथ तुरंत IRCTC के माध्यम से अपने टिकट बुक करने की अनुमति देता है। यह सुविधा फायदेमंद होगी क्योंकि यूजर्स तत्काल भुगतान किए बिना ट्रेन टिकट बुक कर सकेंगे।
यूजर्स को मिलेगा 30 दिन का समय
आपको बता दें कि पेटीएम पहले भी कई सेगमेंट में बाय नाउ, पे लेटर स्कीम चला रह है। यूजर्स को यह स्कीम काफी पसंद आई है। इसको देखते हुए अब आईआरसीटीसी टिकटिंग सर्विस में भी लागू किया गया है। पेटीएम पोस्टपेड 30 दिन की अवधि के लिए अपने यूजर्स को 60 हजार रुपये बिना ब्याज उधार दे रहा है। इस प्रकार से अब महीने का एक ही बिल बनाया आएगा।
ऐसे करें टिकट बुक
— सबसे पहले आईआरसीटीसी की वेबसाइट पर जाएं।
— अपने यात्रा विवरण को दर्ज करें।
— इसके बाद पेमेंट सेक्शन में पे लेटर का विकल्प का चुनाव करें।
— अब पेटीएम पोस्टपेड पर क्लिक करें।
— इसके बाद पेटीएम पर लॉग इन करें।
— अब यूजर्स को एक ओटीपी मिलेगा, उसकी संख्या दर्ज करें।
— इस प्रकार से आप टिकट बुक कर सकते है।